પાછલાં અનેક વર્ષો કરતાં ૨૦૧૧નું વર્ષ નિયમનની જરૂરિયાત માટેની ચર્ચાનું સૌથી વધુ સાક્ષી બન્યું છે. સુંદર મજાના ટાઉનશિપ પ્રોજેક્ટમાં એક પછી એક માળ ગોઠવાયેલા હોય એ રીતે વર્ષના અંત સુધીમાં તો આ નિયમનોની જાણે હારમાળા લાગી ગઈ હતી. સૌપ્રથમ ડેવલપરોનું અસોસિએશન મહારાષ્ટ્ર ચેમ્બર ઑફ હાઉસિંગ ઇન્ડસ્ટ્રી પોતાના નિયમનો લઈને આવ્યું. ત્યાર પછી કેન્દ્ર સરકારે રિયલ એસ્ટેટને લગતા નિયમનોનો પ્રસ્તાવ મૂક્યો અને છેલ્લે મહારાષ્ટ્ર રાજ્ય સરકાર પણ આ ઍક્ટ બાબતે પોતાની આવૃત્તિ સાથે હાજર થઈ.